Troels Ravn (S), 2006-02-09:
Nu er 2010-planen, som blev søsat af den socialdemokratiske regering, jo for længst sat over styr af den borgerlige regering, bl.a. med ufinansierede skattelettelser og et rigidt skattestop.
Og det, der er tale om, med hensyn til hvad Socialdemokraterne vil med vores velfærdssamfund, er jo netop at udvikle vores velfærdssamfund og ikke fastholde en maksimal stigning på 0,3 pct. i kommunernes forbrug og driftsudgifter, men derimod sige 1 pct.
Vi vil fastholde et skattestop, men vi vil forbedre det rigide skattestop, som vi har set den borgerlige regering fremføre, og sige 1 pct., sådan at velfærdssamfundet kan udvikles og fastholdes – og vi vil ikke skære ned på de centrale velfærdsydelser.
For nu hører jeg, at der tales om dette rigide skattestop, altså, det lyder næsten, som om der bliver taget afstand fra skattestoppet.
Så undrer det mig, at det nu er et rigidt skattestop, det kan jeg ikke rigtig få til at hænge sammen.
Nu er det jo desværre ikke mig, der skal stille spørgsmål, men jeg forstår ikke rigtig, hvordan de to ting kan hænge sammen, det må jeg ærlig talt indrømme.
Til det sidste, der blev sagt af familie- og forbrugerministeren, vil jeg sige, at det altid har været en socialdemokratisk opgave at vedligeholde og udbygge vores velfærdssamfund.
Det skurrer unægtelig noget i ørerne, når familie- og forbrugerministeren udtaler, at forslaget fra De Radikale, SF, Enhedslisten og Socialdemokraterne om at forbedre forholdene for udsatte børn og unge i Danmark nok er sympatisk og tilforladeligt, men at forslagsstillerne for længst er overhalet indenom af den borgerlige regerings mange forslag og indsatser.
Er ministeren da ikke vidende om, at langt de fleste kommuner i disse år må skære ned på de centrale velfærdsydelser?
Kommunerne hyler, siger De Konservative.
Jamen det, der jo er tilfældet, er, at kommunerne må skære ned på grund af en stram økonomi, fordi regeringen holder kommunerne i et økonomisk jerngreb.
Nedskæringer på børnepasning, folkeskole, specialundervisning og forebyggende indsatser i forbindelse med specialpædagogisk arbejde er sandheden; sådan er situationen rundtom i kommunerne.
Eller skal jeg forstå det sådan, at Socialdemokratiet nu ønsker en uhæmmet vækst i den offentlige økonomi?
For hvis det sidste er tilfældet, kan jeg love én ting, og det er, at hvis Socialdemokratiet virkelig fik mulighed for at gennemføre en økonomisk politik, der bare gav frit slag for den offentlige økonomis ekspansion, så ville velfærdssamfundet i løbet af få år være sat fuldstændig over styr til skade for de svageste i det her samfund.
Hvis der er nogen, der sikrer de svage i samfundet, så er det den konservative-liberale regering, der sørger for, at der er så meget styr på økonomien, at vi også i fremtiden har råd til at gøre noget for de svageste.
Det er at føre en socialt ansvarlig politik.
Hvis man bare lod den offentlige økonomi eksplodere, til trods for at man i øvrigt støtter skattestoppet – det kan jeg nu forstå er ved at blive socialdemokratisk politik, og jeg forstår ikke helt, hvordan de to ting kan hænge sammen – kan jeg love for, at så ville der ikke være plads til social ansvarlighed, for så ville økonomien blive sat fuldstændig over styr.